31991R3060
L 289/23
JURNALUL OFÍCIAL AL UNIUNII EUROPENE
REGULAMENTUL (CEE) NR. 3060/91 AL COMISIEI
din 18 octombrie 1991
de modificare a Regulamentului (CEE) nr. 3143/85 privind vânzarea la prețuri reduse a untului de intervenție destinat consumului direct sub forma untului concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 1630/91 (2), în special articolul 6 alineatul (7),
întrucât Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 2690/89 (4), a introdus un sistem pentru vânzarea la prețuri reduse a untului de intervenție destinat consumului direct sub forma untului concentrat;
întrucât dispozițiile respectivului regulament privind prețul untului ar trebui să se adapteze, având în vedere schimbările efectuate între timp asupra regimurilor de intervenție, și ar trebui să se precizeze cursul de schimb care trebuie aplicat contractelor de vânzare, precum și garanțiile care trebuie depuse;
întrucât ar trebui să se prevadă temporar o măsură pentru a se facilita aplicarea dispozițiilor privind ambalarea;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 3143/85 se modifică după cum urmează:
1.
La articolul 2:
-
alineatul (1) se înlocuiește cu următorul text:
„(1) Untul reglementat de articolul 1 se vinde prin magazine fără depozitare, la un preț egal cu prețul de intervenție prevăzut la articolul 5 alineatul (1) litera (a) din Regulamentul (CEE) nr. 804/68 și aplicabil la data încheierii contractului de vânzare, mai puțin 191 ECU pe 100 kilograme, pentru prelucrarea în unt concentrat cu un conținut în grăsimi de cel puțin 96 %.”;
-
la alineatul (4) primul paragraf prima liniuță, suma de „200 ECU” se înlocuiește cu „210 ECU”.
2.
La articolul 2a, se adaugă următorul alineat (10):
„(10) Garanția prevăzută la alineatul (5) se transformă în monedă națională, prin utilizarea cursului de schimb agricol care se aplică la data încheierii pentru depunerea ofertelor pentru invitația individuală la licitație.”
3.
La articolul 5 alineatul (4) se adaugă următorul paragraf:
„Până la 31 decembrie 1991, pachetele pre-imprimate menționate la articolul 10 alineatul (3) din Regulamentul (CEE) nr. 429/90 (5) al Comisiei pot fi utilizate în acest scop în conformitate cu dispozițiile primului și celui de-al doilea paragraf, cu condiția ca trimiterea la Regulamentul (CEE) nr. 429/90 să fie ștearsă prin aplicarea unei ștampile sau etichete.
4.
La articolul 11 se adaugă următorul alineat:
„Prețul de vânzare rezultat din aplicarea articolului 2 alineatul (1) și garanția care asigură că untul ajunge la destinație așa cum se prevede în articolul 2 alineatul (4) se transformă în monedă națională, prin utilizarea cursului de schimb agricol care se aplică la data încheierii contractului de vânzare.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 octombrie 1991.